
[bookmark: TITTEL]Tilskudd fra Hol kommune til dekning av egenandel for private ved utbetaling av erstatning fra Statens naturskadefond

	Saksnr.
	Utvalg
	Møtedato

	[bookmark: Saksgang]160/23
	Kommunestyre
	14.12.2023



[bookmark: Innstilling]Rådmannens innstilling
Hol kommunestyre bevilger inntil kr 3 millioner i tilskudd til private med folkeregistrert adresse i Hol kommune for å dekke egenandeler ved erstatning utbetalt fra Statens naturskadeordning.

Det settes en maksimal grense på 500 000 kr pr søknad som kommunens støtte. Det settes også en tilsvarende nedre grense på kr 3 000. Bevilgningen dekkes over disposisjonsfondet og budsjetteres på ansvar 1040 (plan og utvikling). Bevilgningen legges i budsjettet for 2024.

Rådmannen behandler innkomne søknader fortløpende etter retningslinjene som fremkommer av saksfremlegget, så snart de er fullstendige. Vedlagt søknadsskjema skal brukes. Formannskapet som klagenemnd er klageinstans. Rådmannen gis fullmakt til å korrigere søknadsskjema i tråd med vedtaket etter behandling i kommunestyret. Det rapporteres om tildeling av midler i april 2024.




[bookmark: UtvalgsNavn][bookmark: MØTESAKSNR][bookmark: Møtedato]Kommunestyre har behandla sak 160/2023 i møte den 14.12.2023
Behandling 
[bookmark: Behandling]Saksordfører: Ordfører Sigrid Simensen Ilsøy
Bjørnar Bøkko (Sp) stilte spørsmål om habilitet, da han eier en privat vei.
Bjørnar Bøkko fratrådde møte kl 15:18
Pål K. Medhus er en av eierne i et veglag som har søkt erstatning. Pål K. Medhus (BL) fratrådde møte kl 15:19
Bjørnar Bøkko (Sp) ble enstemmig habil med 19 stemmeberettigede, Fvl § 6 2. ledd.
Pål K. Medhus (BL) ble funnet habil  Fvl § 6 2. ledd, 18 mot 1 (1H- Hallingstad) med 19 stemmeberettigede. 

Bjørnar Bøkko (Sp) og Pål K. Medhus (BL) tiltrådde møte kl 15:20, og det er nå 21 stemmeberettigede.
Endringsforslag fremmet av Runar Tufto (Sp):
Hol kommunestyre bevilger inntil kr 1,5 millioner i tilskudd til private med folkeregistrert adresse i Hol kommune for å dekke egenandeler ved erstatning utbetalt fra Statens naturskadeordning.
Det settes en maksimal grense på 500 000 kr pr søknad som kommunens støtte. Det settes også en tilsvarende nedre grense på kr 3 000. Bevilgningen dekkes over disposisjonsfondet og budsjetteres på ansvar 1040 (plan og utvikling). Bevilgningen legges i budsjettet for 2024. 
Rådmannen behandler innkomne søknader fortløpende etter retningslinjene som fremkommer av saksfremlegget, så snart de er fullstendige. Vedlagt søknadsskjema skal brukes. Formannskapet som klagenemnd er klageinstans. Rådmannen gis fullmakt til å korrigere søknadsskjema i tråd med vedtaket etter behandling i kommunestyret. Det rapporteres om tildeling av midler i april 2024
 
Votering:

Rådmannens innstilling mot endringsforslag fremmet av Runar Tufto (Sp), endringsforslag fra Sp ble enstemmig vedtatt. 

Vedtak
[bookmark: Vedtak]Hol kommunestyre bevilger inntil kr 1,5 millioner i tilskudd til private med folkeregistrert adresse i Hol kommune for å dekke egenandeler ved erstatning utbetalt fra Statens naturskadeordning.
Det settes en maksimal grense på 500 000 kr pr søknad som kommunens støtte. Det settes også en tilsvarende nedre grense på kr 3 000. Bevilgningen dekkes over disposisjonsfondet og budsjetteres på ansvar 1040 (plan og utvikling). Bevilgningen legges i budsjettet for 2024. 
Rådmannen behandler innkomne søknader fortløpende etter retningslinjene som fremkommer av saksfremlegget, så snart de er fullstendige. Vedlagt søknadsskjema skal brukes. Formannskapet som klagenemnd er klageinstans. Rådmannen gis fullmakt til å korrigere søknadsskjema i tråd med vedtaket etter behandling i kommunestyret. Det rapporteres om tildeling av midler i april 2024
 


Saken avgjøres av
Kommunestyret
Vedlegg
Vedlegg
	[bookmark: Vedlegg]1
	Saksprotokoll Økonomisk støtte fra Hol kommune til utbedring på privat eiendom etter ekstremvær i august 2023

	2
	Soknadsskjema tilskudd egenandel Statens naturskadeordning_private endelig utgave



Dokument i saken
Ingen
Saksopplysninger
[bookmark: Start]Ekstremværet «Hans» 7-9. August med store nedbørsmengder over kort tid på vannmettet grunn førte til flere jordskred, utglidninger og lokale flommer. To uker senere førte store nedbørsmengder over kort tid til forverring av skadene. Det foreligger ikke komplett oversikt over omfanget av skred /skadene knyttet til dette på privat eiendom.
Hol kommune har ansvar for utbedring på kommunal eiendom og kommunal infrastruktur. På privat eiendom har grunneier ansvar for utbedring av skader. Privat forsikring dekker skader på bygg innvendig /utvendig samt inntil 5 da hage /tun. Alle forsikringsselskap deltar i Norsk Naturskadepool og har ordning for dette.
For skader som ikke kan forsikres (dvs ikke kunne vært forsikret) kan private grunneiere søke Statens naturskadeordning om naturskadeerstatning til gjenoppretting av skader som direkte er oppstått pga ekstremvær. Private grunneiere (samt veilag mv) kan søke direkte til Landbruksdirektoratet innen 90 dager etter at skaden oppstod (frist gikk ut 8-9. november). Minstebeløpet for å søke om erstatning fra statens naturskadeordning er kr 20 000. Staten reduserte i november egenandelen i ordningen. Det er nå 15 % egenandel av erstatningsgrunnlaget. Det er kostnadene ved å reparere skadene tilbake til slik det var rett før skaden, som dekkes av ordningen. Normal saksbehandlingstid er oppgitt til 4 mnd. Tiltak kan gjennomføres før søknaden er behandlet, og er i stor grad gjort før vinteren.
NVE forvalter ellers tilskudd til strakstiltak og større sikringstiltak i egen ordning, som betinger søknad fra kommune, fylkeskommune, grunneiere i samråd med NVE og geolog /fagekspertise. Slike søknader skal være koordinert og samordnet, gjerne for større områder, de er ikke beregnet for enkelttiltak eller enkeltsøkere. Denne saken gjelder ikke slike forebyggende tiltak, fordi dette er et komplisert samspill mellom involverte aktører.
Formannskapet tok initiativ til at Hol kommune skulle vurdere å støtte private økonomisk etter ekstremværet, jf. sak 85/2023 i møte den 06.09.2023. Rådmannen forberedte derfor sak jf. formannskapets vedtak. Kommunestyret vedtok så følgende i sak 69/2023 i møte den 21.09.2023:
«1.Hol kommunestyre bevilger kr 6 millioner til A-konto rentefritt lån til private i påvente av erstatning fra Statens naturskadeordning. Lån kan innvilges opp til omsøkt beløp fra Statens naturskadeordning. Bevilgningen dekkes over disposisjonsfondet og budsjetteres på ansvar 1040 (plan og utvikling).
Rådmannen behandler innkomne søknader fortløpende etter retningslinjene som fremkommer av saksfremlegget, så snart de er fullstendige. Vedlagte søknadsskjemaer skal brukes. Rådmannen gis fullmakt til å korrigere søknadsskjemaer i tråd med vedtaket etter behandling i kommunestyret. Det rapporteres om tildeling av midler i februar 2024.
Rådmannen gis fullmakt til å administrere og tildele utlån til søknadsberettigede innenfor den totale utlånsrammen. Eventuelt mislighold av utlån kan overføres kommunens innkrevingskontor.
Punkt 2 sendes tilbake og utredes nærmere konsekvenser. 
2. Hol kommunestyre bevilger kr 3 millioner til tilskudd til veilag i Hol kommune og private med fast bopel i Hol kommune for å dekke udekkede utgifter fra Statens naturskadeordning (egenandeler). 
Det settes en grense på inntil 500 000 kr pr søknad som kommunens støtte. Bevilgningen dekkes over disposisjonsfondet og budsjetteres på ansvar 1040 (plan og utvikling). Rådmannen behandler innkomne søknader fortløpende etter retningslinjene som fremkommer av saksfremlegget, så snart de er fullstendige. Vedlagte søknadsskjemaer skal brukes. Rådmannen gis fullmakt til å korrigere søknadsskjemaer i tråd med vedtaket etter behandling i kommunestyret. Det rapporteres om tildeling av midler i februar 2024.»
Vedtakets punkt 1 er allerede fulgt opp, det rapporteres om bevilgninger i februar. Vedtakets punkt 2 følges opp ved denne saken.
Forhold til overordnet plan
Kommuneplanens samfunnsdel, flere aktuelle avsnitt
Miljøkonsekvenser
Ordningen skal bidra til oppretting av skade på natur, nærmiljø, infrastruktur, tiltakene må skje på en måte som ikke gir negative miljøkonsekvenser.
Økonomiske konsekvenser
Disposisjonsfondet reduseres med beløp tilsvarende bevilget tilskudd
Vurdering
Det finnes i dag ingen samlet oversikt over skader hos private etter ekstremværet Hans. Basert på antallet henvendelser om bistand ved innsending av søknad om erstatning fra Statens naturskadeordning, samt antallet søknader om forskuttering /midlertidig lån har rådmannen likevel noe innsikt i omfanget.

Flere private veier (veilag) ble sterkt skadet, og reparasjoner som ikke dekkes av forsikring har i noen tilfeller kommet opp i 1 – 2 millioner kroner pr. vei. Samtlige søknader om forskuttering /midlertidig lån pr. i dag gjelder veilag, det er tale om ca. 4 millioner i samla utlån og 6 tilsagn. Tre til fem private grunneiendommer ble sterkt rammet av ras og har hatt store kostnader til oppretting, men de to med størst skade får dekket en stor andel gjennom privat forsikring og fellestiltak mellom NVE, stat og kommune.

Kommunen er ikke del av saksbehandlingen for søknader om naturskadeerstatning, og har ikke /får ikke tilgang eller innsyn i dette. Landbruksdirektoratet har hele saksgangen frem til utbetaling. De som har søkt om forskuttering /midlertidig lån har måtte sende inn kopi av søknaden, slik at omfanget er kjent. Derfor er det rimelig å anta at samlet omsøkt erstatningsbeløp er ca 7 millioner kroner, det gir en samla egenandel på kr 1 050 000. For søker som har søkt erstatning for skade på kr 100 000, er egenandelen kr 15 000. Tilsvarende vil det være kr 300 000 i egenandel ved omsøkt erstatning på kr 2 millioner. Tilrådd bevilgning i kommunestyrevedtak 21.09.23 er derfor mer enn tilstrekkelig, selv om en ikke har fullstendig oversikt over potensielt omfang.

[bookmark: _GoBack]Rådmannen ser at det er viktig å sikre at slike tilskudd bare gis til fastboende med folkeregistrert adresse, først om fremst fordi det i størst grad sikrer at tilskudd gis til vei og eiendom som er viktig for bosetting og overordna samfunnshensyn. Det er for øvrig i samsvar med kommunestyrets vedtak 21.09.23. Rådmannen ser også at det er viktig å sette en nedre grense for tilskudd, både fordi betydningen av tilskuddet blir liten ved små summer og fordi det medfører uforholdsmessig mye arbeid for administrasjonen. Rådmannen vurderer at det i denne sammenheng er hensiktsmessig å sette nedre grense for tilskudd til kr 3 000, det innebærer at samla kostnad må være over kr 20 000, som også er grense for å kunne søke naturskadeerstatning. Øvre grense er jf. kommunestyrevedtak tilrådd til kr 500 000, som før nevnt er dette noe høyt ettersom svært få eller ingen har så høye kostnader.

Det har vært /er veldig vanskelig å utrede noe om konsekvensene ved å innføre et slikt tilskudd. Flere statlige instanser som fylkeskommunen, statsforvalteren, NVE og Landbruksdirektoratet har vært kontaktet siden september, men ingen av dem kan gi noe svar om kommunens dekning av egenandel i naturskadeerstatningen medfører noen konsekvenser. Rådmannen er ikke kjent med at andre kommuner har /har hatt lignende ordninger og det finnes derfor ingen erfaringer å bygge på. Så langt en har fått svar på vil ikke dette bety noe for privates muligheter til å søke andre ordninger. Naturskadeordningen er særnorsk og uavhengig av andre ordninger.
Fylkeskommunen tok likevel opp spørsmålet om bagatellmessig støtte ift EØS regelverket. Det følger av dette at private maksimalt kan motta 200 000 EUR i offentlig støtte fordelt over tre år, på områder som er omfattet av EØS avtalen (tak for unntak). Dette har hatt betydning i saker om næringsstøtte, Covid tiltak, strømstøtte, strømavtaler mv. Bagatellmessig støtte er mest aktuelt når det er veilag som søker. Tilskudd til veilag er også å regne som utgift i driftsregnskapet jfr. regnskapsforskriften § 2-4 Tilskudd til andres investeringer. Kommunene har ingen mulighet til å ha oversikt over summene søkerne har mottatt, fordi disse gjerne har ulikt opphav. Konsekvensen dersom ESA skulle finne en slik ordning ugyldig, er at den enkelte må betale tilbake mottatt tilskudd, i praksis en tilbakeføring til opprinnelig tilstand. Rådmannen ser at dette kan være en veldig komplisert vurdering, men også at dette formålet er så spesielt og sjeldent at det trolig er gyldig unntak. Ansvaret for å ha oversikt over mottatt støtte fra forskjellige instanser ligger derfor hos søker.

Bevilgningen må gjøres fra disposisjonsfondet innenfor rammene i kommuneloven § 14, og det er kommunestyrets innstilling at det settes av 3 mill. kr. Slik ordningen er beskrevet kan slike søknader tidligst behandles etter at vedtak om naturskadeerstatning er gjort slik at en vet hvor mye som støttes eller ikke, og særlig hvor stor sum egenandelen er på. Kopi av vedtaket må derfor følge søknaden. Som med andre offentlige tilskudd inkl. naturskadeerstatning kan tilsagn om tilskudd ikke utbetales før tiltaket er gjennomført, og utbetalingsanmodning med dokumentasjon på kostnad i form av regnskap er sendt kommunen.

I samsvar med generell forvaltningspraksis for offentlige tilskudd må for mye utbetalt tilskudd kreves tilbakebetalt dersom endelig kostnad er mye lavere enn kostnadsoverslaget. I denne sammenheng mener rådmannen derfor at naturskadeerstatning også må være utbetalt, før tilskuddet utbetales, det dokumenteres ved også å sende inn melding om utbetaling fra Statens naturskadefond. På den måten unngår en denne type avregning av beløpene, og sparer både søker og forvaltning for arbeid. Likviditeten er tenkt sikret ved å eventuelt ha søkt om forskuttering /midlertidig lån (eksisterende ordning).

Rådmannen understreker at det er viktig å begrense tilskuddet til egenandelen av utbetalt naturskadeerstatning fra Statens naturskadeordning og ikke kostnader utover det, fordi det ville føre til svært vanskelige vurderinger og kompliserte økonomiske /juridiske problemstillinger. Dette er i samsvar med kommunestyrevedtaket 21.09.23, men bør stå enda tydeligere i søknadsskjema og annen informasjon slik at det ikke kan oppstå misforståelser.

